da da ca id en en da da id sv da da gl pl en da en da da en da en da da de da en da sv en da en nl en en en es en en en en da da
Harlekin trøje | strikkeopskrift – Normolleknits
Default Title - 50,00 DKK
Harlekin trøje strikkes oppefra og ned, den består af ruder, der strikkes enkeltvist i glatstrik, nedefra og op. Ruderne strikkes sammen undervejs og giver ét stykke sammenhængende strik. De udtagninger, der giver bærestykket dets form, består af de masker der samles op imellem to ruder, der er derfor ingen udtagninger på hele trøjen. De hele ruder strikkes på samme måde på hele trøjen, men vokser i størrelse for hver omgang. Først strikkes bærestykket, ruderne inddeles til ærmer og krop, som ved en klassisk top-down sweater. Kroppen og ærmerne strikkes for sig. Der strikkes en ribkant på ærmerne ligeså i bunden af kroppen. Til slut samles masker op i halsåbningen, hvor der strikkes en ribkant, som ombukkes og syes fast på vrangsiden. Trøjen strikkes, afhængigt af garnet i 1 eller 2 tråde. Opskriften indeholder diagrammer over konstruktionen af trøjen, der henvises til relevante diagrammer undervejs i opskriften. Trøjen er monteringsfri, bortset fra ombukket i halsen, da der ikke er nogen sammensyninger.
XS/S (M/L) XL (XXL)
Brystmål: 80-90 cm (90-100 cm) 100-110 cm (110-120 cm)
Sweaterens overvidde (positive ease: 10-20 cm): 100 cm (110 cm) 120 cm (130 cm)
Længde målt midt bagpå: 48 cm (50 cm) 53 cm (56 cm)
Ærmelængde: 45 cm (47 cm) 49 cm (51 cm)
350 (400) 400 (450) g Air fra Drops (50 g = 150 m) strikket i 1 tråd eller KOS fra Sandnes Garn (50 g = 150 m) strikket i 1 tråd eller Brushed Alpaca Silk fra Drops (25 g = 140 m) strikket i 2 tråde.
Diverse rester af lignede garn kan også bruges, fx mohair med en løbelængde på ca. 25 g = 200 m kan strikkes i 3 tråde eller andet blowgarn, der minder om Air og KOS. Alle garner kan blandes frit så længe strikkefastheden overholdes. afhængig af størrelsen på trøjen, og omgangen ruden er på, varierer mængden af garn per rude fra 2-3 g op til 20 g.
Del Del på Facebook Tweet Tweet på Twitter Pin det Pin på Pinterest
© 2022, Normolleknits. Drevet af Shopify
Hele siden bliver genindlæst, når du vælger et afsnit.
Foretag et valg ved at trykke på mellemrumstasten og derefter på piletasterne.